Tolidas

Tolidas () – miestas JAV, Ohajo valstijoje, Lukaso apygardoje, Tolido metropolinėje teritorijoje. 2020 m. mieste gyveno 268 508 žmonės. Tolidas yra ketvirtas pagal gyventojų skaičių miestas Ohajo valstijoje po Kolumbo, Klivlando ir Sinsinačio bei 79-as pagal gyventojų skaičių miestas Jungtinėse Amerikos Valstijose.

Tolidas taip pat yra svarbus Vidurio Vakarų regiono prekybos centras, jo uostas yra penktas pagal apkrovą Didžiųjų ežerų uostas.

Mieste veikia Tolido universitetas.

Istorija 
Miestas buvo įkurtas 1833 m. vakariniame Momi upės krante ir iš pradžių įregistruotas kaip Mičigano teritorijos dalis. Pasibaigus Tolido karui, 1837 m. atkurtas ir įregistruotas Ohajo valstijoje. Po 1845 m. Tolidas sparčiai augo, jam buvo naudinga padėtis prie geležinkelio linijos, jungiančios Niujorką ir Čikagą.

Pirmieji iš daugybės stiklo gamintojų atvyko 1880 m., todėl Tolidas ilgainiui pramintas „Stiklo miestu“.

Sportas 

 Tolido „Mud Hens“ (beisbolas, nuo 1896 m.)
 Tolido „Walleye“ (ledo ritulys, nuo 1991 m.)

Gyventojai

Miestai partneriai 
Miestai, su kuriais Tolidas yra užmezgęs partnerystės ryšius:

  Koburgas, Vokietija
  Kojamputūras, Indija
  Delmenhorstas, Vokietija
  Haidarabadas, Pakistanas
  Londrina, Brazilija
  Nančongas, Kinija
  Poznanė, Lenkija
  Činhuangdao, Kinija
  Segedas, Vengrija
  Tanga, Tanzanija
  Toledas, Ispanija
  Tojohašis, Japonija

Išnašos

Nuorodos 
 Oficialus miesto tinklalapis

Ohajo miestai